Document ID: /roh_data/filtered/fineweb-2-filterrobots_roh.jsonl.gz/47504

Il manader actual Axel Lehmann sa retira sin la fin da schaner. El vegn a bandunar la banca la fin fanadur 2021, suenter avair surdà tuttas fatschentas a sia successura. Keller-Busse è il mument scheffa operativa dal concern nua ch'ella è tranter auter responsabla per tecnologia ed il persunal.
Tgi che surpiglia lura il post actual a Sabine Keller-Busse, vegn fatg enconuschent pli tard, hai num vinavant. La midada da Lehmann entras Keller-Busse n'è betg vegnida a moda surprendenta. Quest'emna aveva il «Manager Magazin» tudestg gia mussà questa pussaivladad. A Lehman han ins adina puspè renfatschà che las fatschentas en Svizra na giajan betg bain avunda.